open-index/open-wikipedia-markdown huggingface dataset:
Γκαρμπίνιε Μουγουρούθα

Η **Γκαρμπίνιε Μουγουρούθα Μπλάνκο** (ισπ.: *Garbiñe Muguruza Blanco*, , 8 Οκτωβρίου 1993) είναι τενίστρια με καταγωγή από την Ισπανία και τη Βενεζουέλα, η οποία έγινε επαγγελματίας το 2012. Έχει κερδίσει τέσσερα singles, συμπεριλαμβανομένων δύο majors: το French Open του 2016 και το Wimbledon του 2017. Πέτυχε την υψηλότερη ως τόε κατάταξη της καριέρας της, το παγκόσμιο Νο 2, το 2016, μετά τη νίκη της στο γαλλικό όπεν, και τον Σεπτέμβριο του 2017 ανέβηκε στην κορυφή της παγκόσμιας κατάταξης από την WTA.
Το στυλ παιχνιδιού της χαρακτηρίζεται από ισχυρά groundstrokes και επιθετικότητα. 

Η Μουγουρούθα εμφανίστηκε πρώτη φορά στο προσκήνιο με την πρόκρισή της στους 16 του Αυστραλιανού Open του 2014, όπου σκόραρε επί της πρώην Νο 1 στον κόσμο Καρολάιν Βοζνιάκι. Στη συνέχεια νίκησε τη Σερένα Γουίλιαμς στο δεύτερο γύρο του γαλλικού Open τον ίδιο χρόνο, νικώντας την τότε Νο. 1 παγκοσμίως στα σετ, προκρινόμενη στα προημιτελικά. Το 2015, στο Γουίμπλεντον, προκρίθηκε στον πρώτο της τελικό γκραντ σλαμ, όπου έχασε από τη Σερένα Γουίλιαμς, και συνέχισε κερδίζοντας το πρώτο της τίτλο σε ανώτερο επίπεδο νικώντας στο όπεν της Κίνας. Την ίδια χρονιά επίσης προκρίθηκε στους πρώτους της τελικούς WTA, σκοράροντας ένα τέλειο νικηφόρο ρεκόρ πριν αποκλειστεί στα ημιτελικά από τη φαβορί για το πρωτάθλημα Agnieszka Radwańska.

Η Μουγουρούθα υπήρξε επιτυχής στο διπλό, κερδίζοντας πέντε τίτλους, τελειώνοντας ως φιναλίστ στα WTA του 2015 και φτάνοντας στους ημιτελικούς του γαλλικού Open του 2014. Πέτυχε αυτά τα αποτελέσματα με τη συμπατριώτισσα της, Κάρλα Σουάρεθ Ναβάρο.
Τον Φεβρουάριο του 2020 ήταν φιναλίστ του Αυστραλιανού Όπεν, καθώς ηττήθηκε στον τελικό από την Αμερικανίδα Σόνια Κένιν.

## Προσωπική ζωή
Η Μουγουρούθα γεννήθηκε στο Καράκας της Βενεζουέλας στις 8 Οκτωβρίου του 1993 από Ισπανό πατέρα, τον Χοσέ Αντόνιο Μουγουρούθα και Βενεζουλάνα μητέρα, τη Σκάρλετ Μπλάνκο, και έχει δύο μεγαλύτερα αδέλφια με το όνομα Asier και Ιγκορ. Έχει διπλή, ισπανική και βενεζουλάνικη ιθαγένεια. Άρχισε να παίζει τένις σε ηλικία τριών ετών και, μετά τη μετανάστευση στην Ισπανία με την οικογένειά της το 1999, όταν ήταν έξι χρονών, η Μουγουρούθα εκπαιδεύτηκε στην Ακαδημία Αντισφαίρισης Bruguera κοντά στη Βαρκελώνη.

## Παραπομπές


Κατηγορία:Ισπανίδες αθλήτριες της αντισφαίρισης
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Χριστόδουλος Μπρωκούμης

Ο **Χριστόδουλος Μπρωκούμης** (1880 - 18 Νοεμβρίου 1941) ήταν Έλληνας πολιτικός που υπηρέτησε ως βουλευτής στη Ροδόπη και ως πρώτος δήμαρχος Ξάνθης. Το επίθετο απαντάται και ως "Μπροκούμης".

## Βιογραφικό
Γεννήθηκε το 1880, με καταγωγή από το Μονοδένδρι Ζαγορίου. Πατέρας του ήταν ο Πολύβιος Μπρωκούμης.
 Ο Χριστόδουλος διορίστηκε αρχικά βοηθός δημάρχου, όταν δήμαρχος Ξάνθης διορίστηκε από τους Γάλλους ο Ταχήρ Εφένδης.

Έπειτα από την απελευθέρωση της πόλης από τον βουλγαρικό ζυγό, ο Μπροκούμης διορίστηκε δήμαρχος, υπηρετώντας από τις 2 Φεβρουαρίου 1921 έως τις 10 Νοεμβρίου 1923. Παρέλαβε τη δημαρχία από κάποιον Βούλγαρο υπάλληλο, ο οποίος είχε παραμείνει στην Ξάνθη.
Στη συνέχεια διορίστηκε ξανά δήμαρχος, υπηρετώντας από τις 12 Μαρτίου 1935 έως τις 31 Μαρτίου του ίδιου έτους.

Στις εκλογές του 1936 ο Χριστόδουλος Μπρωκούμης εξελέγη βουλευτής Ροδόπης με το Λαϊκό Κόμμα..

Ο γιος του, Τιμολέων Μπρωκούμης ήταν βουλευτής Ξάνθης από το 1961 έως το 1963.

## Παραπομπές


## Βιβλιογραφία
*Πέτρος Γεωργαντζής, Θρακικός αγώνας 1912-1920, Ύστατοι απελευθερωτικοί αγώνες της Δ. Θράκης, εκδόσεις Σπανίδης, 1993.

Κατηγορία:Βουλευτές Ροδόπης
Κατηγορία:Δήμαρχοι Ξάνθης
Κατηγορία:Βουλευτές εκλεγμένοι με το Λαϊκό Κόμμα
Αριζόνα Τζούνιορ

Το ***Αριζόνα Τζούνιορ*** (πρωτότυπος τίτλος: ***Raising Arizona***) είναι αμερικανική αστυνομική - κωμική ταινία του 1987, σε σκηνοθεσία, σενάριο και παραγωγή Αδελφών Κοέν. Πρωταγωνιστούν οι:  Νίκολας Κέιτζ, Χόλι Χάντερ, Τζον Γκούντμαν, Γουίλιαμ Φόρσιθ, Φράνσις ΜακΝτόρμαντ και ο Ράνταλ "Τεξ" Κομπ. Κατά την περίοδο της κυκλοφορίας της δε γνώρισε μεγάλη επιτυχία, όμως αργότερα απέκτησε μία cult υπόσταση. 

Η ταινία είναι μία τυπική και χαρακτηριστική δουλειά των Αδελφών Κοέν, γεμάτη συμβολισμούς, ασυνήθιστους χαρακτήρες, εκκεντρικούς διαλόγους και, μεταξύ άλλων, βιβλικές αναφορές. Το Αμερικανικό Ινστιτούτο Κινηματογράφου την κατέταξε στην 31η θέση στη λίστα του *AFI's 100 Years...100 Laughs*. Ενώ και τα αμερικανικό κανάλι *Bravo*, την κατέταξε στη λίστα του με τις *100 Πιο Αστείες Ταινίες*, στην 45η θέση.

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Ταινίες του 1987
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές ταινίες μαύρης κωμωδίας
Κατηγορία:Ταινίες με απαγωγή
Κατηγορία:Ταινίες σε σκηνοθεσία Αδερφών Κοέν
Κατηγορία:Ταινίες παραγωγής 20th Century Fox
Κατηγορία:Ταινίες γυρισμένες στην Αριζόνα
Δισδυάκις τριακοντάεδρο

Στη Στερεομετρία, το **δισδυάκις τριακοντάεδρο** (ή εξάκις εικοσάεδρο) είναι ένα κυρτό πολύεδρο, που ανήκει στα καταλανικά στερεά, τα οποία είναι δυϊκά των αρχιμήδειων στερεών. Συγκεκριμένα, το δισδυάκις τριακοντάεδρο είναι το δυϊκό του κόλουρου εικοσιδωδεκάεδρου. Διαθέτει 120 έδρες σχήματος σκαληνού τριγώνου.

Ανάμεσα σε όλα τα κυρτά πολύεδρα των οποίων οι έδρες είναι ίσες μεταξύ τους και με εξαίρεση τις διπυραμίδες και τα τραπεζόεδρα, το δισδυάκις τριακοντάεδρο είναι αυτό που έχει τις περισσότερες έδρες.

## Γεωμετρικά χαρακτηριστικά

Δεδομένου ότι οι έδρες του στερεού είναι σκαληνά τρίγωνα, αυτό σημαίνει ότι οι ακμές του είναι τριών ειδών. Αν λάβουμε το μήκος της ακμής του δυϊκού κόλουρου εικοσιδωδεκάεδρου ίσο με τη μονάδα, τότε το μήκος των ακμών του δισδυάκις τριακοντάεδρου είναι s1 = , s2 =  και s3 = .

Τώρα, αν θεωρήσουμε το μήκος της μικρότερης ακμής (s1) του στερεού ίσο με τη μονάδα, τότε ισχύουν τα εξής:

Αν προβληθούν σε μια σφαίρα οι ακμές του δισδυάκις τριακοντάεδρου, σχηματίζουν στην επιφάνειά της 15 μέγιστους κύκλους.

## Πηγές
*  *Weisstein, Eric W., [http://mathworld.wolfram.com/DisdyakisTriacontahedron.html Disdyakis Triacontahedron] στο [[MathWorld]]*
*  *[http://www.wolframalpha.com/input/?i=disdyakis+triacontahedron disdyakis triacontahedron] στο [[Wolfram Alpha]]*

Κατηγορία:Πολύεδρα
Τζον Γκούντμαν

Ο **Τζον Στίβεν Γκούντμαν** (αγγλικά: *John Stephen Goodman*, 20 Ιουνίου 1952 -) είναι Αμερικανός ηθοποιός της τηλεόρασης και του κινηματογράφου. Αρχικά, έγινε γνωστός με τον ρόλο του στην τηλεοπτική σειρά *[[Roseanne]]* του ABC, ρόλος ο οποίος του χάρισε και μία Χρυσή Σφαίρα το 1993. Ιδιαίτερα γνωστός είναι, επίσης, και για τις συμμετοχές του στις ταινίες των αδερφών Κοέν, όπως για παράδειγμα το *[[Raising Arizona]]* (1986), το *[[Μπάρτον Φινκ]]* (1991), το *[[Ο Μεγάλος Λεμπόφσκι|Ο μεγάλος Λεμπόφσκι]]* (1993) καθώς και το *[[Inside Llewyn Davis]]* (2013). Πέρα από αυτά έχει δώσει και τη φωνή του σε διάφορες ταινίες κινουμένων σχεδίων, όπως το *[[Ο Αυτοκράτορας έχει Κέφια|Ο αυτοκράτορας έχει κέφια]]* (2000), το *[[Μπαμπούλας Α.Ε.]]* (2001), καθώς και το *[[Μπαμπούλες Πανεπιστημίου|Μπαμπούλες πανεπιστημίου]]* (2013).

Μερικές άλλες γνωστές του ερμηνείες ως πρωταγωνιστής έγιναν στις ταινίες *[[The Babe]]* (1992), *The Flintstones* (1994), καθώς και στο *[[10 Cloverfield Lane]]* (2016), ενώ ως υποστηρικτικός ηθοποιός, έχει συμμετάσχει σε ταινίες όπως το *[[The Artist]]* (2011), το *[[Εξαιρετικά δυνατά και απίστευτα κοντά]]* (2011), το *[[Επιχείρηση: Argo]]* (2012) και το *[[The Hangover III]]* (2013). Η καριέρα του στην τηλεόραση συνεχίστηκε κι αυτή με ρόλους όπως στο *[[Alpha House]]* και το *Treme*, ενώ είναι ένας από τους ηθοποιούς με τις περισσότερες εμφανίσεις στο νυχτερινό σόου *[[Saturday Night Live]]*. Ο Τζον Χέιλπερν του περιοδικού *Vanity Fair* τον ονόμασε έναν από τους «*καλύτερους ηθοποιούς μας*». Στις 10 Αυγούστου του 2013, συμπεριλήφθηκε στη λίστα Disney Legends. Στις 10 Μαρτίου του 2017, έλαβε αστέρι στην Λεωφόρο της Δόξας του Χόλυγουντ.

## Φιλμογραφία

## Παραπομπές


## Εξωτερικοί σύνδεσμοι

* 
* 
* St. Louis Walk of Fame
* John Goodman at Emmys.com 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβευμένοι με Χρυσή Σφαίρα
Ανανεωτικό Δημοκρατικό Σοσιαλιστικό Κίνημα

Το **Ανανεωτικό Δημοκρατικό Σοσιαλιστικό Κίνημα** (**Α.ΔΗ.ΣΟ.Κ.**) ήταν πολιτικό κόμμα της Κύπρου που ιδρύθηκε το 1990 από στελέχη της «ανανεωτικής πτέρυγας» του Α.Κ.Ε.Λ..

## Ιστορικό
Το Ανανεωτικό Δημοκρατικό Σοσιαλιστικό Κίνημα ιδρύθηκε στις 29 Απριλίου 1990, όταν στελέχη του Α.Κ.Ε.Λ., ανάμεσα τους και πέντε βουλευτές (Παπαπέτρου, Zιαρτίδης, Φάντης, Nτ. Kωνσταντίνου και Παύλος Δίγκλης) αποχώρησαν από το κόμμα, εκφράζοντας την έντονη διαφωνία τους για την πολιτική που ασκούσε το Α.Κ.Ε.Λ.. 

Πρόεδρος του νέου κινήματος τέθηκε ο Παύλος Δίγκλης και αναπληρωτής πρόεδρος ο Μιχάλης Παπαπέτρου

Στις εκλογές του 1991 συγκέντρωσε το 2,40% της λαϊκής ψήφου, χωρίς ωστόσο να καταφέρει να εισέλθει στη Βουλή των Αντιπροσώπων. 

Στις εκλογές του 1996, με επικεφαλής τον Μιχάλη Παπαπέτρου, το κίνημα δεν σημείωσε ιδιαίτερη δυναμική. Ειδικότερα, συγκέντρωσε 5.311, ποσοστό της τάξης του 1,44%, και δεν εξέλεξε βουλευτή.

Το ίδιο έτος το Α.ΔΗ.ΣΟ.Κ. συνενώθηκε με τους Ενωμένους Δημοκράτες.

## Αποτελέσματα εκλογών
### Βουλή των Αντιπροσώπων

## Παραπομπές


Κατηγορία:Κυπριακά πολιτικά κόμματα
Μποχτάρ

Η **Μποχτάρ** (τατζικικά: Бохтар), παλαιότερα γνωστή ως Κουργοντέππα, είναι μια πόλη στο νοτιοδυτικό Τατζικιστάν, η οποία λειτουργεί ως πρωτεύουσα της περιοχής Χατλόν. Η Μποχτάρ είναι η μεγαλύτερη πόλη του νότιου Τατζικιστάν και βρίσκεται 100 χιλιόμετρα (62 μίλια) νότια της Ντουσάνμπε και 150 χιλιόμετρα (93 μίλια) βόρεια της Κουντούζ του Αφγανιστάν.

## Πληθυσμός
Το 2014, ο πληθυσμός της πόλης εκτιμάται στα περίπου 102.000 άτομα, κάνοντας την πόλη την τρίτη μεγαλύτερη στη χώρα. Ο πληθυσμός διαφέρει ανά εποχή, λόγω των Τατζίκων μεταναστών εργατών στη Ρωσία. 

Δημογραφικά, μαζί με την πρωτεύουσα Ντουσάνμπε, η Μποχτάρ είναι πολύ πιο ποικιλόμορφη σε σχέση με άλλες μεγάλες πόλεις του Τατζικιστάν, όπως το Ισταραβσάν, το Χουτζάντ ή το Κουλόμπ. Στις εθνότητες περιλαμβάνονται οι Τατζίκοι, οι Ουζμπέκοι, οι Ρώσοι, οι Τάταροι, οι Ουκρανοί, οι Καζάκοι, οι Έλληνες και πολλοί άλλοι. Η πόλη είχε μεγάλο αριθμό Ρώσων που εργάζονταν ενεργά σε βιομηχανικά και αγροτικά συγκροτήματα γύρω από την πόλη.

Η πολιτική αντιπολίτευση της χώρας κατάγεται κυρίως από τη Μποχτάρ.

## Επισκόπηση
Η πόλη καταστράφηκε σοβαρά κατά τη διάρκεια του εμφύλιου πολέμου του 1992-1997, κατά τη διάρκεια του οποίου αλλά και μετά από αυτόν το 85% των Ρώσων εγκατέλειψε την πόλη. 

Το διεθνές αεροδρόμιο της Μποχτάρ εξυπηρετεί πόλεις του Τατζικιστάν, της Ρωσίας και του Καζακστάν. Η πόλη προσδιορίζεται ως η καρδιά της καλλιέργειας βαμβακιού ("άσπρος χρυσός") στο Τατζικιστάν.

Η Μποχτάρ, μαζί με το Κουλόμπ είναι οι κύριες πόλεις του νότιου Τατζικιστάν. Είναι περιφερειακός κόμβος (ένας από τους τέσσερις), ειδικά για τις τραπεζικές καιτηλεπικοινωνιακές βιομηχανίες.
Οι Τατζίκοι μετανάστες εργάτες (ως επί το πλείστον απασχολούνται στη Ρωσία) έχουν συνεισφέρει σημαντικά στην τοπική οικονομία από τις αρχές της δεκαετίας του 2000.

## Κλίμα
Η Μποχτάρ έχει ημίξηρο κλίμα (τύπος *BSk *της κλιματικής ταξινόμησης Κέππεν), με δροσερούς χειμώνες και πολύ ζεστά καλοκαίρια. Η βροχόπτωση είναι αρκετά χαμηλή. Βρέχει κυρίως την άνοιξη, ενώ το καλοκαίρια είναι πολύ ξηρά. 


## Αξιοσημείωτοι άνθρωποι
* Σεργκέι Μαντρέκο (1971-) - προπονητής ποδοσφαίρου
* Νουρουντίν Ν. Μουχιτντίνοφ (1959-) - πολιτικός

## Διάφορα
Το φινλανδικό δίδυμο ηλεκτρονικής μουσικής Pan Sonic είχε ένα κομμάτι με τίτλο "Ράδιο Κουργοντέππα" στο αποχαιρετιστήριο άλμπουμ Gravitoni το 2010.

## Δείτε επίσης
* Κατάλογος πόλεων του Τατζικιστάν
* Ποδοσφαιρικός σύλλογος Βαχς Κουργοντέππα

## Παραπομπές


## Εξωτερικοί σύνδεσμοι
* Κουργκάν Τεπέ στη διαδικτυακή ιστοσελίδα της *[[Encyclopædia Iranica|Εγκυκλοπαίδειας Iranica]] *
Κατηγορία:Πόλεις του Τατζικιστάν
Γαλλική Ομοσπονδία Ράγκμπι Λιγκ

Η **Γαλλική Ομοσπονδία Ράγκμπι Λιγκ** (γαλλικά: *Fédération Française de Rugby à XIII*, FFR XIII, ελεύθερη απόδοση: Γαλλική Ομοσπονδία Ράγκμπι με ΙΓ΄) είναι το διοικητικό όργανο για το άθλημα του ράγκμπι λιγκ στη Γαλλία. Ιδρύθηκε στις 6 Απριλίου του 1934, έχοντας την ονομασία «Γαλλικός Σύνδεσμος Ράγκμπι με ΙΓ΄» (Ligue Française de rugby à XIII). Διοργανώνει το πρωτάθλημα (Élite 1), ενώ είναι υπεύθυνη και για τη διεξαγωγή του κυπέλλου (Trophée Lord Derby) της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας, όπως και κάθε άλλη δραστηριότητα όσον αφορά τις παραλλαγές του αθλήματος, ράγκμπι λιγκ σέβενς, ράγκμπι 9 κλπ.

Κατά τη διάρκεια της ιστορίας της, η Ομοσπονδία διαλύθηκε στις 19 Δεκεμβρίου του 1941 από το καθεστώς του Βισύ, υπό την πίεση διαφόρων επιφανών ανθρώπων της Γαλλικής Ομοσπονδίας Ράγκμπι. Η επανέναρξη εργασιών στις 17 Σεπτεμβρίου του 1944, έγινε με την ονομασία «Γαλλική Ομοσπονδία παιχνιδιού με ΙΓ΄» (Fédération française de jeu à XIII). Αργότερα, έπειτα από την απόφαση της 4ης Ιουνίου 1993, το Ανώτατο Δικαστήριο επέτρεψε στην ομοσπονδία τη χρήση του όρου «rugby», η οποία είχε απαγορευτεί καθώς η Γαλλική Ομοσπονδία Ράγκμπι είχε κινηθεί νομικά.

Η Ομοσπονδία είναι εμπνευστής και ιδρυτικό μέλος της Διεθνούς Ομοσπονδίας Ράγκμπι Λιγκ, η οποία συστάθηκε στις 25 Ιανουαρίου του 1948 στο Μπορντό, όπως και της Ευρωπαϊκής Ομοσπονδίας Ράγκμπι Λιγκ, η οποία ιδρύθηκε την 1η Ιανουαρίου του 2003.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Κατηγορία:Ράγκμπι λιγκ
Δελτοειδές εικοσιτετράεδρο

Στη Στερεομετρία, το **δελτοειδές εικοσιτετράεδρο** είναι κυρτό πολύεδρο, που ανήκει στα καταλανικά στερεά, τα οποία είναι δυϊκά των αρχιμήδειων στερεών. Συγκεκριμένα, το δελτοειδές εικοσιτετράεδρο είναι το δυϊκό του ρομβοκυβοκτάεδρου. Διαθέτει 24 έδρες σχήματος δελτοειδούς (εξού και το όνομα του στερεού).

## Γεωμετρικά χαρακτηριστικά

Δεδομένου ότι οι έδρες του στερεού είναι δελτοειδή, αυτό σημαίνει ότι οι ακμές του είναι δύο ειδών. Αν λάβουμε το μήκος της ακμής του δυϊκού ρομβοκυβοκτάεδρου ίσο με τη μονάδα, τότε το μήκος της μικρής ακμής του δελτοειδούς εικοσιτετράεδρου είναι s1 =  και το μήκος της μεγάλης ακμής του είναι s2 = .

Τώρα, αν θεωρήσουμε το μήκος της μικρής ακμής (s1) του στερεού ίσο με τη μονάδα, τότε ισχύουν τα εξής:

## Πηγές
*  *Weisstein, Eric W., [http://mathworld.wolfram.com/DeltoidalIcositetrahedron.html Deltoidal Icositetrahedron] στο [[MathWorld]]*
*  *[http://www.wolframalpha.com/input/?i=deltoidal+icositetrahedron deltoidal icositetrahedron]  στο [[Wolfram Alpha]]*

Κατηγορία:Πολύεδρα
Έντζιφου της Αγγλίας

Η **Έντζιφου της Αγγλίας**  (Παλαιά αγγλικά: Ēadgifu: 902 – μετά το 955) ήταν κόρη του Εδουάρδου του Πρεσβύτερου και της δεύτερης συζύγου του Έλφλεντ. Η Έντζιφου ήταν δεύτερη σύζυγος του βασιλιά της Γαλλίας Καρόλου Γ΄ του Απλού.

## Βιογραφία
Η Έντζιφου ήταν μια από τις τρεις Δυτικο-Σάξονες αδελφές, που παντρεύτηκαν βασιλείς στην ηπειρωτική Ευρώπη. Οι άλλες δύο ήταν: η Έντγκυθ, η οποία παντρεύτηκε τον Όθωνα Α΄ της Αγίας Ρωμαϊκής Αυτοκρατορίας και η Ίντχιλντ, η οποία παντρεύτηκε τον Ούγο τον Μέγα κόμη του Παρισιού. Η Έντζιφου έγινε η δεύτερη σύζυγος του βασιλιά Καρόλου Γ΄ της Γαλλίας, τον οποίο παντρεύτηκε το 919, μετά το τέλος της πρώτης συζύγου του Φρεδερόνης. Η Έντζιφου έγινε η μητέρα του Λουδοβίκου Δ΄ της Γαλλίας.

Το 922 ο Κάρολος Γ΄ έφυγε από την εξουσία, και το επόμενο έτος κρατήθηκε αιχμάλωτος από τον Ερβέρτο Β΄ κόμη του Βερμαντουά, σύμμαχο τού τότε βασιλιά. Για να προστατεύσει τον γιο της, η Έντζιφου τον πήγε το 923 στην Αγγλία, στο βασίλειο του αδελφού της Έθελσταν. Ο Λουδοβίκος έμεινε εκεί μέχρι το 936, όταν τον κάλεσαν πίσω στη Γαλλία για να στεφθεί ως βασιλιάς. Η Έντζιφου τον συνόδευσε.
Η Έντζιφου αποσύρθηκε σε ένα μοναστήρι στο Λον. Το 951, ο Ερβέρτος Γ΄ ο Πρεσβύτερος κόμης του Ομουά, την απήγαγε και την παντρεύτηκε, προκαλώντας τον μεγάλο θυμό τού γιου της. Η ακριβής ημερομηνία του τέλους της είναι άγνωστη.

## Παραπομπές


## Βιβλιογραφία
*
*
*Schwennicke, Detlev (1984) *Europäische Stammtafeln: Stammtafeln zur Geschichte der Europäischen Staaten*, Neue Folge, Band III Teilband 1 (Marburg, Germany: J. A. Stargardt), Tafel 49
*\

Κατηγορία:Πριγκίπισσες της Αγγλίας
Κατηγορία:Βασίλισσες και Αυτοκράτειρες της Γαλλίας
Κατηγορία:Σύζυγοι των βασιλέων των Φράγκων
Κατάλογος δημάρχων Ξάνθης

Ο **Δήμαρχος** Ξάνθης είναι ο επικεφαλής του Δήμου Ξάνθης. Ο τελευταίος δήμαρχος πριν την απελευθέρωση ήταν ο Ταχήρ Εφένδης. Μετά την απελευθέρωση δήμαρχος διορίστηκε ο Χριστόδουλος Μπρωκούμης, ο οποίος υπηρέτησε δύο φορές, από το 1921 ως το 1923 και ξανά το 1935. Στις εκλογές του 1925 νικητής ήταν ο Μιχαήλ Λουκοβίκας, ο οποίος δεν ανέλαβε καθήκοντα λόγω των φρονημάτων του.
Σημερινός δήμαρχος είναι ο Ευστράτιος Κοντός.

## Δήμαρχοι Ξάνθης

## Παραπομπές



Ξανθη
Πενταγωνικό εικοσιτετράεδρο

Στη Στερεομετρία, το **πενταγωνικό εικοσιτετράεδρο** είναι ένα κυρτό πολύεδρο, που ανήκει στα καταλανικά στερεά, τα οποία είναι δυϊκά των αρχιμήδειων στερεών. 
Συγκεκριμένα, το πενταγωνικό εικοσιτετράεδρο είναι το δυϊκό του πεπλατυσμένου κύβου. Διαθέτει 24 έδρες σχήματος μη κανονικού πενταγώνου (εξού και το όνομα του στερεού).

## Γεωμετρικά χαρακτηριστικά

Η κάθε έδρα του πολυέδρου είναι ένα μη κανονικό πεντάγωνο το οποίο διαθέτει δύο ειδών πλευρές, τρεις μικρές (που είναι γειτονικές μεταξύ τους) και δύο μεγάλες. Αυτό σημαίνει ότι οι ακμές του στερεού είναι δύο ειδών.

Οι μετρικές ιδιότητες του πενταγωνικού εικοσιτετράεδρου είναι στενά συνδεδεμένες με τη σταθερά tribonacci:
:t = \frac{1}{3}\left(1+\sqrt[3]{19-3\sqrt{33}}+\sqrt[3]{19+3\sqrt{33}}\right) \approx 1,8393

Έτσι, αν λάβουμε το μήκος της ακμής του δυϊκού πεπλατυσμένου κύβου ίσο με τη μονάδα, τότε τα μήκη των ακμών του πενταγωνικού εικοσιτετράεδρου είναι:
:s_1 = \frac{1}{\sqrt{t + 1}} \approx 0,5935
:s_2 = \frac{1}{2}\sqrt{t + 1} \approx 0,8425

Ο λόγος της μεγάλης προς τη μικρή ακμή είναι:
:\frac{s_2}{s_1} = \frac{t + 1}{2} \approx 1,4196

Τώρα, αν θεωρήσουμε το μήκος της μικρής ακμής (s1) του στερεού ίσο με τη μονάδα, τότε ισχύουν τα εξής:

Το πενταγωνικό εικοσιτετράεδρο είναι χειρικό, δηλαδή εμφανίζεται σε δύο αντικατοπτρικές μορφές, τα εναντιόμορφα (δεξιόστροφο και αριστερόστροφο).

## Πηγές
*  *Weisstein, Eric W., [http://mathworld.wolfram.com/PentagonalIcositetrahedron.html Pentagonal Icositetrahedron] στο [[MathWorld]]*
*  *[http://www.wolframalpha.com/input/?i=Pentagonal+Icositetrahedron pentagonal icositetrahedron] στο [[Wolfram Alpha]]*

Κατηγορία:Καταλανικά στερεά
Κολλέγιο Μαρία-Λουίζα

Το πρώην **Κολλέγιο Μαρία-Λουίζα** (σήμερα, γνωστό στα ιταλικά ως ***Convitto nazionale Maria-Luigia***) ήταν σχολικό και ανώτατο εκπαιδευτικό ίδρυμα της πόλεως της Πάρμα στην Ιταλία. Ιδρύθηκε το 1601 και η διεύθυνσή του ανατέθηκε στους Ιησουίτες, ενώ το 1604 προσέφερε υπό την ονομασία 'Κολλέγιο των Ευγενών' (*Collegium nobilium convittorum*) εκπαιδευτικό πρόγραμμα το οποίο εκτεινόταν έως την 'Φιλολογία', την 'Φιλοσοφία' και την 'Θεολογία'. Οι Ιησουίτες εκδιώχθηκαν από την Πάρμα το 1767. Έπειτα από την συγχώνευση με το 'Collegio Lalatta' στην διάρκεια του 19ου αιώνα, ανατέθηκε, το 1833, Βαρναβίτες πατέρες, από το οποίο οι τελευταίοι αποχώρησαν όταν το κολλέγιο εθνικοποιήθηκε (1872).

Αποτελώντας, σήμερα, δημόσιο εκπαιδευτικό ίδρυμα, υπό την ονομασία *Convitto nazionale Maria-Luigia*, προσφέρει εκπαίδευση η οποία εκτείνεται από το δημοτικό έως το λύκειο.

## Ιστορία

Το κολλέγιο έχει ως προέλευσή του το Κολλέγιο των Ευγενών το οποίο ιδρύθηκε στις 28 Οκτωβρίου 1601 από τον Δούκα της Πάρμα, Ρανούτσο Α΄ Φαρνέζε, ο οποίος και το έθεσε υπό την διεύθυνση των Ιησουιτών. Οι διάδοχοί του, Φραντσέσκο Φαρνέζε και Ρανούτσο Β΄ Φαρνέζε, προχώρησαν στην επέκταση του κολλεγίου, ενώ ο τελευταίος εξ'αυτών προχώρησε στην ίδρυση της Ακαδημίας των Επιλέκτων (*Accademia degli Scelti*).

Το 1832, η Μαρία-Λουίζα, Δούκισσα της Πάρμα, προχώρησε στη συγχώνευση του Κολλεγίου Λαλάττα και του Κολλεγίου των Ευγενών σε ένα και μοναδικό ίδρυμα, με την διεύθυνση του κολλεγίου, το οποίο, πλέον, έφερε το όνομά της, να ανατίθεται στο Τάγμα των Βαρναβιτών.

## Σήμερα

## Πρόσωπα
* Σαβέριο Μπεττινέλλι (1718-1808), Ιησουίτης, συγγραφέας, διευθυντής,
* Λουίτζι Φόρτις (1748-1829), Ιταλός Ιησουίτης, 20ός Γενικός Ηγούμενος των Ιησουιτών, καθηγητής,
* Μαρκ'Αντόνιο Τζονταντάρι, 65ος Μέγας Μάγιστρος, μαθητής,
* Αττίλιο Μπερτολούτσι (1911-2000), ποιητής, μαθητής,
* Τζοβαννίνο Γκουαρέσκι (1908-1968), συγγραφέας (δημιουργός του 'Don Camillo'), μαθητής,
* Τζάκομο Ουλίβι (1925-1944), αντιστασιακός, μαθητής.

## Παραπομπές


## Εξωτερικοί σύνδεσμοι
* Επίσημη ιστοσελίδα του ''Convitto nazionale Maria-Luigia''
* Κατάλογος των πρυτάνεων του ''Convitto'' της Πάρμα μετά το 1807

Κατηγορία:Σχολεία στην Ιταλία
Παρμα
Κατηγορία:Εκπαίδευση στην Εμίλια-Ρομάνια
Κατηγορία:Ιστορία της Πάρμας
Πελτές

Ο **πελτές**, **μπελτές** ή **μπελντές** είναι παρασκεύασμα σε μορφή πολτού ή ζελέ. Σήμερα η λέξη χρησιμοποιείται κυρίως για τον **ντοματοπελτέ** που παρασκευάζεται από ντομάτες και χρησιμεύει στην μαγειρική, αλλά και για το «**κυδώνι πελτέ**».

## Ετυμολογία
Η λέξη είναι άμεσο δάνειο της τουρκικής λέξης *pelte*. Αρχικά χρησιμοποιήθηκε για κάθε μορφής πολτό φρούτων και λαχανικών που παρασκευάζονταν με σκοπό τη συντήρησή τους.

## Ντοματοπελτές

Η οικιακή παρασκευή του ντοματοπελτέ γίνεται με την απομάκρυνση των υγρών από τις ντομάτες και την αποφλοίωσή τους, συνήθως με ζεματιστό νερό. Στη συνέχεια ο πολτός ντομάτας ζεσταίνεται ξανά μέχρι να φύγουν τα υγρά και μετά τοποθετείται στο φούρνο με μυρωδικά. Αυτό που μένει είναι ο πελτές. Ο πελτές μπορεί να χρησιμοποιηθεί για άλειμμα σε ψωμί, για κοκκινιστά ή γενικότερα για να κοκκινίσουμε περισσότερο ένα φαγητό που περιέχει φρέσκια ντομάτα (π.χ. τις φακές).

## Κυδώνι πελτές
Πελτέ από κυδώνι φτιάχνουμε χρησιμοποιώντας κυρίως ότι μένει από το καθάρισμα των κυδωνιών, δηλαδή τα κουκούτσια, τις φλούδες και το κοτσάνι.

## Παραπομπές

## Εξωτερικοί σύνδεσμοι
* 
* 

Κατηγορία:Αλείμματα
El Cumbanchero

**"El Cumbanchero"** είναι τραγούδι σε μουσική του πουερτορικάνου Ραφαέλ Φερνάντεθ.  

Ο Τσετ Άτκινς το επανέκδωσε σε δύο του άλμπουμ.
* *Hi Fi in Focus* (utgitt 1957) 
* *Mr. Atkins-Guitar Picker* (utgitt 1971)

## Σημαντικές επανεκδόσεις<small></small>

## Αναφορές


Κατηγορία:Τραγούδια του 1946
Σάγκο

Ο **Σάνγκο** (*Xangô, Changó, Σάνγκο*) είναι βασική και η πλέον αγαπητή θεότητα στη θρησκεία των Γιορούμπα, καθώς και άλλων αφροαμερικάνικων θρησκειών. Λατρεύεται ως ουράνιος πατέρας, θεός του κεραυνού και γεννήτορας των Γιορούμπα. 

Σύμφωνα με πρόσφατη έρευνα, η λατρεία του Σάνγκο  και εγκαταστάθηκαν στη δυτική Αφρική. Το όνομα *šàngó* είναι το ίδιο με τον ιερατικό βασιλικό τίτλο *šangû* του ασσύριου ηγεμόνα. 

## Εξωτερικοί σύνδεσμοι
* 

Κατηγορία:Αφρικανοί θεοί
Γαλλική Ομοσπονδία Ράγκμπι

Η **Γαλλική Ομοσπονδία Ράγκμπι** (γαλλικά: *Fédération Française de Rugby*, FFR) είναι ο φορέας που είναι επιφορτισμένος με την οργάνωση και ανάπτυξη του ράγκμπι γιούνιον και του ράγκμπι σέβενς στη Γαλλία. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων της Γαλλίας. Τα επαγγελματικά πρωταθλήματα της χώρας διοργανόνωνται από τον Εθνικό Σύνδεσμο Ράγκμπι (LNR) υπό την εποπτεία της Γαλλικής Ομοσπονδίας Ράγκμπι.

Ιδρύθηκε στις 13 Μαΐου του 1919 ως επιτροπή ράγκμπι της Ένωσης Γαλλικών Αθλητικών Σωματείων (USFSA), της οποίας το έμβλημα αποτελούνταν από δύο δακτυλίους μπλε και κόκκινο και χρησιμοποιούνταν ως σήμα στις φανέλες της εθνιής ομάδας το διάστημα 1906-1910. Στις 11 Οκτωβρίου του 1920, μία ημέρα μετά τη γαλλική νίκη στους ολυμπιακούς αγώνες των ΗΠΑ, μετονομάστηκε σε Γαλλική Ομοσπονδία Ράγκμπι.

Η Γαλλική Ομοσπονδία Ράγκμπι κηρύχθηκε οργανισμός δημόσιας ωφέλειας το 1922. Έπειτα από σχεδόν 58 χρόνια, το 1978, έγινε τελικά δεκτή από το Διεθνές Συμβούλιο Ράγκμπι, σπάζοντας έτσι την αγγλοσαξονική παράδοση των Εγχώριων Εθνών.

Το 2010, η FFR άφησε την έδρα της "9, rue de Liège Paris 9e" και μετεγκαταστάθηκε στο "Centre national de rugby 3-5, rue Jean de Montaigu à Marcoussis".

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Κατηγορία:Ράγκμπι γιούνιον
Άτζνα τσάκρα

μικρογραφία|Διάγραμμα του άτζνα τσάκρα.
Το **Κουτάστα** ή **άτζνα τσάκρα** βρίσκεται στο σημείο μεταξύ των φρυδιών, γι' αυτό κι οι Ινδές βάζουν εκεί πάστα σανταλόξυλου, και είναι άμεσα συνδεδεμένο με τον προμήκη μυελό μέσω πολικότητας. 

Ο προμήκης μυελός βρίσκεται στο πίσω μέρος του λαιμού στο κάτω μέρος του κρανίου, όπου ενώνεται με τη σπονδυλική στήλη, στο πίσω μέρος. Είναι το κέντρο της θέλησης και της συγκέντρωσης και η έδρα του πνευματικού ματιού. 

Η δονητική συμπαντική ενέργεια ρέει στο ανθρώπινο σώμα μέσω της πύλης του προμήκους μυελού. Είναι το έκτο τσάκρα, σανσκριτική λέξη που σημαίνει «τροχοί» ή κέντρα της ακτινοβόλας ζωτικής δύναμης, της σπονδυλικής στήλης. 

Ο προμήκης μυελός, το κύριο μέρος εισόδου της συμπαντικής ενέργειας της ζωής (Ομ) για τον εφοδιασμό του σώματος, είναι άμεσα συνδεδεμένος, ως αντίθετος πόλος, με το άτζνα τσάκρα στο πνευματικό μάτι ανάμεσα στα φρύδια: την έδρα της δύναμης της θέλησης του ανθρώπου. Η συμπαντική ενέργεια τότε αποθηκεύεται στο έβδομο κέντρο, στον εγκέφαλο, που είναι ταμιευτήρας άπειρων δυνατοτήτων, που αναφέρεται στις Βέδες ως ο «χιλιοπέταλος λωτός από φως» και επίσης ονομάζεται σαχασράρα. Οι πραγματείες της Γιόγκα γενικά θεωρούν ως τσάκρα μόνο τα έξι κατώτερα κέντρα, αναφερόμενες στο σαχασράρα ξεχωριστά ως ένα έβδομο κέντρο. Εντούτοις, και τα επτά κέντρα συχνά αναφέρονται ως λωτοί, με τα πέταλά τους ανοικτά ή στραμμένα προς τα πάνω, σε πνευματική αφύπνιση, καθώς η ζωή και η συνειδητότητα διασχίζουν ανοδικά τη σπονδυλική στήλη.

Στη Γιόγκα, τα επτά απόκρυφα κέντρα ζωής και συνειδητότητας στη σπονδυλική στήλη και στον εγκέφαλο, τα οποία ζωογονούν το υλικό και το αστρικό σώμα του ανθρώπου, αναφέρονται ως τσάκρα («τροχοί»), επειδή η συγκεντρωμένη ενέργεια στο καθένα απ’ αυτά μοιάζει με ένα κέντρο τροχού, από το οποίο εκπέμπονται ακτίνες φωτός και ενέργειας που δίνουν ζωή. 

Η αφύπνιση των απόκρυφων εγκεφαλονωτιαίων κέντρων (τσάκρα, αστρικών λωτών) είναι ο στόχος των γιόγκι.

Κατηγορία:Τσάκρα
Καμποντιγιόν

Το **Καμποντιγιόν **(τατζικικά: Қабодиён, περσικά: قبادیان, μεταγραφή στο λατινικό αλφάβητο: *Qabādiyān*) είναι πόλη στην Επαρχία Χάτλον του Τατζικιστάν. Είναι η πρωτεύουσα της Επαρχίας Καμποντιγιόν. 

Ο Νασίρ Χουσράβ, Πέρσης ποιητής, φιλόσοφος, Ισμαηλίτης λόγιος, ταξιδιώτης και ένας από τους μεγαλύτερους συγγραφείς στην περσική λογοτεχνία γεννήθηκε στο χωριό το 1004 μ.Χ. 

## Γεωγραφία
Το Καμποντιγιόν βρίσκεται πολύ κοντά στον ποταμό Καφιρνιγκάν, και κοντά στον ποταμό Παντζ. Βρίσκεται 94 χιλιόμετρα νοτιοδυτικά της Κουργοντέππα και 2 χιλιόμετρα από τον πλησιέστερο σιδηροδρομικό σταθμό. Απέχει 198 χιλιόμετρα από το Ντουσαμπέ. Από το 1930 έως το 1970 το χωριό ονομαζόταν **Μικογιαναμπαντόμ** προς τιμήν του Αναστάς Ιβάνοβιτς Μικογιάν.

## Πληθυσμός
Η απογραφή του 2010 κατέγραψε 5.200 κατοίκους στο Καμποντιγιόν.

## Παραπομπές


## Εξωτερικοί σύνδεσμοι

Κατηγορία:Πόλεις του Τατζικιστάν
Ισμοϊλί Σομόνι (οικισμός αστικού τύπου)

Το **Ισμοϊλί Σομόνι** (τατζικικά: Исмоили Сомонӣ) είναι οικισμός αστικού τύπου στην περιφέρεια Χάτλον του Τατζικιστάν, και είναι το διοικητικό κέντρο της επαρχίας Μποχτάρ. 

Το καθεστώς οικισμού αστικού τύπου χορηγήθηκε το 1967. Στην σοβιετική εποχή το χωριό ήταν γνωστό ως **Οκτιάμπρσκ**. 

## Πληθυσμός

## Παραπομπές

Κατηγορία:Πόλεις του Τατζικιστάν
Βόσε

Το **Βόσε **είναι η πρωτεύουσα της Επαρχίας Βόσε της Περιφέρειας Χάτλον του Τατζικιστάν. Το 2000 ο πληθυσμός ήταν περίπου 20.000 άτομα. Η πόλη βρίσκεται στο νότιο μέρος της χώρας. Βρίσκεται 26 χιλιόμετρα νότια του Κουλόμπ και 174 χιλιόμετρα νότια της Ντουσαμπέ.

## Γεωγραφία

### Κλίμα
Σύμφωνα με την κλιματική ταξινόμηση Κέππεν ο κλιματικός τύπος της πόλης είναι ο "Csa", δηλαδή μεσογειακό κλίμα. Η μέση ετήσια θερμοκρασία ανέρχεται στους +16.4 °C. Ο ζεστότερος μήνας είναι ο Ιούλιος με μέση θερμοκρασία +29 °C και ο δροσερότερος μήνας είναι ο Ιανουάριος, με μέση θερμοκρασία +2.8 °C. Η μέση ετήσια βροχόπτωση ανέρχεται στα 414.3 χιλιοστά. Κατά μέσο όρο, υπάρχουν 71.3 ημέρες με κατακρημνίσεις ετησίως. Ο υγρότερος μήνας είναι ο Μάρτιος με 86.8 χιλιοστά βροχής, ενώ ο ξηρότερος μήνας είναι ο Αύγουστος με μέση βροχόπτωση 0 χιλιοστών.

Κατηγορία:Τατζικιστάν-επέκταση
Κατηγορία:Πόλεις του Τατζικιστάν
Ένωση Γαλλικών Αθλητικών Σωματείων

Η **Ένωση Γαλλικών Αθλητικών Σωματείων** (γαλλικά: *Union des Sociétés Françaises de Sports Athlétiques*, USFSA) ήταν γαλλικό αθλητικό διοικητικό όργανο. Ιδρύθηκε στος 20 Νοεμβρίου του 1887 στο Παρίσι με πρώτο πρόεδρο τον Ζορζ ντε Σαιντ-Κλαιρ, έχοντας την ονομασία *Ένωση Γαλλικών Σωματείων Αγώνων Δρόμου* (Union des Sociétés Françaises de Course a Pied) και εστιάζοντας στο στίβο, όμως αργότερα έκανε άνοιγμα και σε άλλα αθλήματα (ράγκμπι γιούνιον, χόκεϊ επί χόρτου, ξιφασκία, κολύμβηση) που εκπροσωπούνταν από τις αρμόδιες επιτροπές. Το ποδόσφαιρο συμπεριλήφθηκε το 1894.

Ιδρύθηκε από τη Ρασίνγκ Κλαμπ ντε Φρανς και τη Σταντ Φρανσαί και αποτέλεσε την πρώτη ουσιαστικά παριζιάνικη ομοσπονδία, που έκανε πραγματικό άνοιγμα στην επαρχία μέχρι το 1899. Την επόμενη χρονιά οργάνωσε δοκιμές για τους Θερινούς Ολυμπιακούς Αγώνες στο Παρίσι, όχι χωρίς συγκρούσεις με τον Πιερ ντε Κουμπερτέν, που ήταν ο ηθικός αυτουργός. Από το 1906 διάφορες άλλες συγκρούσεις των οποίων η κύρια πρόκληση ήταν το ποδόσφαιρο, αποτέλεσαν την αρχή και παρά τις προσπάθειες του Φραντς Ρεϊσέλ να αποκαταστήσει την ενότητα του αθλητικού κόσμου γύρω από μια Εθνική Επιτροπή Αθλητισμού, η USFSA δεν κατάφερε να επιβιώσει στο τέλος του Μεγάλου Πολέμου. Διάφορες επιτροπές της, στη συνέχεια, δημιούργησαν ξεχωριστές αθλητικές ομοσπονδίες, όπως είναι γνωστές στον εικοστό πρώτο αιώνα.

## Ιστορία
Στις 20 Νοεμβρίου 1887, οι ηγέτες των δύο παριζιάνικων σωματείων, Ρασίνγκ Κλαμπ ντε Φρανς και Σταντ Φρανσαί, αποφάσισαν να δημιουργήσουν μια ομοσπονδία στίβου, την *Ένωση Γαλλικών Σωματείων Αγώνων Δρόμου* (Union des Sociétés Françaises de Course a Pied, USFCP) η οποία διοργάνωσε στις 29 Απριλίου 1888 το πρώτο της πρωτάθλημα. Ένα μήνα αργότερα, την 1η Ιανουαρίου του 1888, ο Πιερ ντε Κουμπερτέν δημιούργησε μία επιτροπή για τη διάδοση της σωματικής άσκησης στην εκπαίδευση υπό την προεδρία του Ζουλ Σιμόν, την Επιτροπή Ζουλ Σιμόν, η οποία ήταν επιφορτισμένη με τη διοργάνωση σχολικών αγώνων, έως ότου οι μαθητές του Λυκείου Κοντορσέ εντάχθηκαν στη Ρασίνγκ Κλαμπ ντε Φρανς. Η USFCP δέχθηκε στους κόλπους της γρήγορα και άλλα αθλήματα και στις 31 Ιανουαρίου του 1889 πήρε την ονομασία *Ένωση Γαλλικών Αθλητικών Σωματείων* (Union des Sociétés Françaises de Sports Athlétiques, USFSA), όχι χωρίς να προκαλέσει έντονες συζητήσεις, οι όροι αθλητισμός και στίβος εξακολουθούσαν να αναφέρονται. Στη συνέχεια, ο πρόεδρος Ζορζ ντε Σαιντ-Κλαιρ, αναγνωρίζοντας το έργο που έχει ήδη γίνει από τον Πιερ ντε Κουμπερτέν, παραιτήθηκε και όρισε αυτόν ως πρόεδρο. dont il devient secrétaire

## Παραπομπές


## Εξωτερικοί σύνδεσμοι

* Παίκτες της εθνικής με το έμβλημα της USFSA

Κατηγορία:Αθλητισμός στη Γαλλία
Σταντ Φρανσαί

Η **Σταντ Φρανσαί** (γαλλικά: *Stade Français*, ) είναι γαλλικό αθλητικό σωματείο με έδρα το Παρίσι. Το πιο επιτυχημένο τμήμα του είναι αυτό του ράγκμπι γιούνιον, ενώ διαθέτει πληθώρα άλλων αθλητικών τμημάτων.

## Ιστορία
Το σωματείο ιδρύθηκε στις 13 Δεκεμβρίου 1883 στο Café Procope στο Saint-Germain-des-Prés, από μερικούς εφήβους που επιθυμούσαν να οργανώσουν αθλητικές δραστηριότητες έξω από το Λύκειο Σαιντ-Λουί, που βρίσκεται στην boulevard Saint-Michel στο 6ο διαμέρισμα του Παρισιού. Στην αυλή του σχολείου τοποθετήθηκε μια πλάκα για τον εορτασμό του γεγονότος. Στο Café Procope τοποθετήθηκαν δύο πλάκες (μία εντός και μία εκτός) με σκοπό να θυμίζει την ίδρυση.

## Τμήματα

* Στίβος
* Αντιπτέριση
* Καλαθοσφαίριση
* Μπριτζ
* Χορός
* Ξιφασκία
* Ποδόσφαιρο
* Παραποδηλασία
* Χόκεϊ επί χόρτου
* Τζούντο ζίου-ζίτσου
* Κολύμβηση
* Συγχρονισμένη κολύμβηση
* Ράγκμπι γιούνιον
* Σκι
* Σκουός
* Αντισφαίριση
* Τρίαθλο
* Ιστιοπλοΐα
* Πετοσφαίριση

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Γαλλίας
Ιδρυτές Πατέρες των Ηνωμένων Πολιτειών

[μικρογραφία|δεξιά|Πίνακας του [Χάουαρντ Τσάντλερ Κρίστι που απεοκονίζει τη στιγμή της υπογραφής της Συνθήκης της Ανεξαρτησίας.]]
Ως **Ιδρυτές Πατέρες των Ηνωμένων Πολιτειών** χαρακτηρίστηκαν τα πρόσωπα των Δεκατριών Αποικιών της Βόρειας Αμερικής, τα οποία ηγήθηκαν με λόγια και με πράξεις της Αμερικανικής Επανάστασης ενάντια των δυνάμεων του Βρετανικού Στέμματος, και συνείσφεραν στην ίδρυση των Ηνωμένων Πολιτειών της Αμερικής. 

Το 1973, ο ιστορικός Ρίτσαρντ Μπ. Μόρις αναγνώρισε ως σημαντικούς Ιδρυτές Πατέρες τους Τζον Άνταμς, Βενιαμίν Φραγκλίνο, Αλεξάντερ Χάμιλτον, Τζον Τζέι, Τόμας Τζέφερσον, Τζέιμς Μάντισον, και Τζορτζ Ουάσινγκτον. Οι Άνταμς, Τζέφερσον και Φρανκλίνος ήταν μέλη της Επιτροπής των Πέντε, οι οποίοι σχεδίασαν την Διακήρυξη της Ανεξαρτησίας. Οι Χάμιλτον, Μάντισον και Τζέι ήταν οι συγγραφείς της συλλογής άρθρων και δοκιμίων με τίτλο ''The Federalist Papers'', που υποστήριζε την επικύρωση του Συντάγματος. Οι Τζέι, Άνταμς και Φραγκλίνος διαπραγματεύθηκαν την Συνθήκη των Παρισίων (1783), η οποία θα έληγε τον Πόλεμο της Αμερικανικής Επανάστασης. Ο Ουάσινγκτον ήταν ο ανώτατος διοικητής του Ηπειρωτικού Στρατού και Πρόεδρος της Συνταγματικής Συνθήκης. Οι Ουάσινγκτον, Τζέι και Φραγκλίνος θεωρούνται οι Ιδρυτές Πατέρες της Πληροφοριοδότησης των ΗΠΑ από τη CIA. Όλοι, κατείχαν επιπλέον σημαντικούς ρόλους στην πρώιμη κυβέρνηση των Ηνωμένων Πολιτειών, με τον Ουάσινγκτον, τον Άνταμς, τον Τζέφερσον και τον Μάντισον να υπηρετούν ως Πρόεδροι. Ο Τζέι ήταν ο πρώτος Υπουργός Δικαιοσύνης του αμερικανικού έθνους. Τέσσερα από τα επτά αυτά πρόσωπα -οι Ουάσινγκτον, Τζέι, Χάμιλτον και Μάντισον- δεν υπέγραψαν την Διακήρυξη της Ανεξαρτησίας.

## Παραπομπές


## Εξωτερικοί σύνδεσμοι

* Founders Online: Αλληλογραφία και άλλα γραπτά των έξι μεγάλων διαμορφωτών των Ηνωμένων Πολιτειών
* "Τί θα έκαναν σήμερα οι Ιδρυτές Πατέρες;"
* "Εδάφια των Ιδρυτών Πατέρων, βιογραφίες και γραπτά" 

Κατηγορία:Αμερικανική Επανάσταση
Κατηγορία:Διαφωτισμός
Σεισμός του Χίντου Κους (Δεκέμβριος 2015)

Ο **Σεισμός του Χίντου Κους τον Δεκέμβριο του 2015 **ήταν σεισμός 6.3 Ρίχτερ ο οποίος έπληξε τη Νότια Ασία, στις 25 Δεκεμβρίου του 2015. Μια γυναίκα σκοτώθηκε στο Πακιστάν. Τουλάχιστον 100 άνθρωποι τραυματίστηκαν στο Πακιστάν και το Αφγανιστάν. Επίσης, ο σεισμός ήταν έντονα αισθητός στο Τατζικιστάν και την Ινδία. Το επίκεντρο του σεισμού ήταν στην παραμεθόρια περιοχή Αφγανιστάν-Τατζικιστάν, σε βάθος 203.4&#x20;χλμ.

## Παρασκήνιο
αριστερά|μικρογραφία|Χάρτης που απεικονίζει τις περιφερειακές τεκτονικές πλάκες

Ένας σεισμός 7.3 Ρίχτερ έπληξε την ίδια περιοχή τον Οκτώβριο του 2015, σκοτώνοντας 398 άτομα και τραυματίζοντας 2.536 στο Πακιστάν και το Αφγανιστάν.

Η οροσειρά των Ιμαλαΐων ωθείται από την σύγκρουση των τεκτονικών πλακών, με αποτέλεσμα να καθιστάται επιρρεπής σε σεισμούς. Ένας σεισμός τον Απρίλιο του 2015, ο χειρότερος στο Νεπάλ στα τελευταία 80 χρόνια, σκότωσε 8.600 άτομα.

Ο τελευταίος μεγάλος σεισμός στην ίδια περιοχή με παρόμοιο μέγεθος (7.6 Ρίχτερ) συνέβη σχεδόν δέκα χρόνια πριν, τον Οκτώβριο του 2005, και είχε ως αποτέλεσμα των θάνατο 87.351 ανθρώπων, τον τραυματισμό 75.266 ατόμων, τον εκτοπισμό 2.8 εκατομμυρίων ατόμων και τον θάνατο 250.000 ζώων της φάρμας. Η αξιοσημείωτη διαφορά ανάμεσα σε αυτό το σεισμό και το σεισμό του 2005 είναι το βάθος της σεισμικής δραστηριότητας. Ο σεισμός του 2005 είχε βάθος 15 χιλιόμετρα ενώ αυτός ο σεισμός είχε βάθος 203.4 χιλιόμετρα, μειώνοντας τις επιπτώσεις στην επιφάνεια.

Σε πρόσφατες μελέτες, οι γεωλόγοι ισχυρίζονται ότι η υπερθέρμανση του πλανήτη είναι ένας από τους λόγους για την αυξημένη σεισμική δραστηριότητα. Σύμφωνα με αυτές τις μελέτες το λιώσιμο των πάγων και η άνοδος της στάθμης της θάλασσας διαταράζει την ισορροπία της πίεσης στις τεκτονικές πλάκες της Γης, προκαλώντας έτσι αύξηση της συχνότητας και της έντασης των σεισμών. Αυτό θα μπορούσε να είναι ένας από τους λόγους που τα Ιμαλάια είναι πιο επιρρεπή σε σεισμούς τα τελευταία χρόνια.

## Δείτε επίσης
* Σεισμός στο Νεπάλ τον Απρίλιο του 2015
* Κατάλογος των σεισμών το 2015
* Κατάλογος των σεισμών στο Πακιστάν
* Τεκτονική ώθηση

## Παραπομπές

Κατηγορία:Οροσειρά του Χίντου Κους
Κατηγορία:Σεισμοί
Ματθίλδη της Καρινθίας

Η **Ματθίλδη της Καρινθίας** (*Mathilde de Carinthie*, 1106/1108 - 13 Δεκεμβρίου 1160) από τον Οίκο του Σπόνχαϊμ, ήταν κόρη του Ένγκελμπερτ δούκα της Καρινθίας και της συζύγου του Ούτας του Πάσσαου. Έγινε σύζυγος από το 1123 του Θεοβάλδου Β΄ της Καμπανίας.  Η Ματθίλδη ήταν η μητέρα της Αδέλας της Γαλλίας και γιαγιά του Φιλίππου Β΄ της Γαλλίας.

## Οικογένεια
Με τον σύζυγό της Θεοβάλδο Β΄ απέκτησε:
* Ερρίκος Α΄ 1127-1181, κόμης της Καμπανίας .
* Θεοβάλδος Ε΄ 1130-1191, κόμης του Μπλουά.
* Αδέλα 1140-1206, παντρεύτηκε τον Λουδοβίκο Ζ΄ των Καπετιδών βασιλιά της Γαλλίας..
** Αγνή (Άννα) 1171-1204, παντρεύτηκε πρώτα τον Αλέξιο Β΄ Κομνηνό Αυτοκράτορα των Ρωμαίων, μετά τον Ανδρόνικο Α΄ Κομνηνό Αυτοκράτορα των Ρωμαίων και έπειτα τον Θεόδωρο Βρανά στρατηγό.
* Ισαβέλλα.
* Μαρία, παντρεύτηκε τον Εύδη Β΄ των Καπετιδών-Βουργουνδίας δούκα της Βουργουνδίας.
* Στέφανος Α΄ του Σανκέρ (1133 - 1191).
* Γουλιέλμος 1135-1202, αρχιεπίσκοπος του Ρενς (1176 - 1202), καρδινάλιος (1179).
* Αγνή απεβ. 1207, παντρεύτηκε τον Ρενώ Β΄ κόμη του Μπαρ.
* Μαργαρίτα.
* Ματθίλδη.

## Παραπομπές


## Πηγές
*Abbé Laloire (ed.) (1878) Chartes de Montiérender, Collection des principaux cartularies du diocèse de Troyes Tome IV (Paris, Troyes) ("Montiérender") 77
*Abbot Hugh: An Overlooked Brother of Henry I, Count of Champagne, Ruth Harwood Cline, The Catholic Historical Review, Vol. 93, No. 3 (Jul., 2007)
*Margot Elsbeth Fassler, The Virgin of Chartres: Making History Through Liturgy and the Arts
*John W. Baldwin, Aristocratic Life in Medieval France, (Johns Hopkins University, 2002)

Κατηγορία:Κόμισσες της Καμπανίας (Γαλλία)
Σεμπαστιάν Ρούλι

Ο **Σεμπαστιάν Όσκαρ Ρούλι** (ισπανικά: Sebastián Óscar Rulli, γενν. 6 Ιουλίου 1975) είναι Αργεντίνος ηθοποιός και μοντέλο. 

## Βιογραφικό
Γεννήθηκε στις 6 Ιουλίου 1975 στο Μπουένος Άιρες. Σπούδασε Διοίκηση Επιχειρήσεων στην Αργεντινή και έπειτα έζησε σε διαφορετικές χώρες της Ευρώπης, μεταξύ των οποίων Ισπανία, Ιταλία και Γαλλία, όπου εργάστηκε ως μοντέλο. Ύστερα, εγκαταστάθηκε στο Μεξικό και σπούδασε υποκριτική στη δραματική σχολή της Televisa, Centro de Educacion Artista.

## Φιλμογραφία
**Τηλενουβέλες**
**Montaña rusa, otra vuelta* - 1995, ως Ιγνάσιο
**Locas por ellos* - 1997, ως Γιόνι
**Naranja y media* - 1997, ως Σεμπαστιάν
**[[Οι πεταλούδες ελεύθερες πετούν|Verano del '98]]* - 1998, ως Γουίλι (5 επεισόδια)
**Primer amor, a mil por hora* - 2000, ως Μαουρίσιο
**Sin pecado concebido* - 2001, ως Μάρκο Βινίσιο Μαρτορέλ Ερνάντες
**Clase 406* - 2002/03, ως Χουάν Εστέμπαν Σαν Πέδρο
**[[Ρούμπι|Rubí]]* - 2004, ως Έκτορ Φερρέρ Γκάρσα
**Alegrijes y rebujos* - 2004, ως Ροχέλιο Ντίας Μερκάδο (2 επεισόδια)
**[[Πεντάμορφη|Contra viento y marea]]* - 2005, ως Σεμπαστιάν Καρδένας Κοντρέρας
**Mundo de fieras* - 2006/07, ως Χουάν Κριστόμπαλ Μαρτίνες Γκέρρα
**Amor mío* - 2006, ως Χουάν Κριστόμπαλ
**Pasión* - 2007/08, ως Σαντιάγο Μαρκές
**Un gancho al corazón* - 2008/09, ως Μαουρίσιο Σερμένιο
**[[Όταν ερωτεύομαι|Cuando me enamoro]]* - 2010, ως Ρομπέρτο Γκάμπα (2 επεισόδια)
**Teresa* - 2010/11, ως Αρτούρο ντε λα Μπαρρέρα Ασουέλα
**[[Αληθινή αγάπη|Amores verdaderos]]* - 2012/13, ως Φρανσίκσο Γκουσμάν
**[[Μονσεράτ (τηλενουβέλα)|Lo que la vida me robó]]* - 2013/14, ως Αλεχάντρο Αλμόντε Ντομίνγκες 
**[[Τα τρία πρόσωπα της Άννας]]* - 2016, ως Σαντιάγο Γκαρσία/Μαρσέλο Σαλβατέρα
**Papá a toda madre* - 2017, ως Μαουρίσιο Λόπεζ Γκάρσα
**[[Ο Δράκος: Η επιστροφή ενός πολεμιστή (τηλεοπτική σειρά)|El Dragón: El regreso de un guerrero]]* - 2019/20, ως Μιγκέλ Γκάρσα Μαρτίνες "Ελ Ντραγόν"

**Τηλεόραση**
**Primer amor, tres años después* - 2001, ως Μαουρίσιο
**Mujer, casos de la vida real* - 2002,  (σεζόν 19, επεισόδιο 103, "Indolencia")
**Rubí, la descarada* - 2004, ως Έκτορ Φερρέρ Γκάρσα 
**[[Ugly Betty]]* - 2006, ως Πάτερ Πέδρο/Όμορφος Άνδρας
**La familia P. Luche* - 2018

**Ταινίες**
**Tres* - 2005, ως Βιρχίλιο
**Dos policías en apuros* - 2016, ως Τζον Τόρρες

**Θέατρο**
**Divorciémonos, mi amor*
**Posdata: Tu gato ha muerto*
**Perfume de Gardenia*
**Los derechos de la mujer*
**Los hombres son de Marte y las mujeres de Venus*

## Βραβεία & Υποψηφιότητες
;Βραβεία TVyNovelas

;Βραβεία New York Latin ACE 

;Βραβεία Juventud 

;Βραβεία Bravo

;Βραβεία People en Español

## Παραπομπές


## Εξωτερικοί σύνδεσμοι

* 

Κατηγορία:Αργεντινοί ηθοποιοί
Κατηγορία:Αργεντινοί μοντέλα
Ισίδωρος ο Χαρακηνός

Ο **Ισίδωρος ο Χαρακηνός** ( ήταν Ελληνο-Ρωμαίος γεωγράφος του δεύτερου μισού του 1ου αι. π.Χ. μέχρι το πρώτο μισό 1ου αι. μ.Χ. Έζησε την εποχή του καίσαρα Αυγούστου και ήταν σύγχρονος του Στράβωνα.

## Καταγωγή
Για τον Ισίδωρο είναι γνωστό ότι έγραφε στα ελληνικά και ο τόπος προέλευσής του, ο *Χάραξ*. Ο μελετητής του Ισίδωρου, Ουίλφρεντ Χάρβεϋ Σοφ (*W.H. Schoff*) θεωρεί ότι αυτός ο Χάραξ ήταν η Αντιόχεια η Χάρακα η οποία είχε επονομαστεί «Σπασίνου Χάραξ» από τον Ισπαοσίνη, τον σατράπη της Χαρακηνής που είχε διορίσει ο Αντίοχος Δ΄ ο Επιφανής. Επειδή η λέξη χάραξ σήμαινε στρατόπεδο και ήταν κοινό όνομα για περιχαρακωμένους οικισμούς, ο Ισίδωρος θα μπορούσε να προέρχεται και από άλλο τόπο με το ίδιο όνομα.

## Εργογραφία
Έγραψε το έργο «Σταθμοί Παρθικοί», έναν ταξιδιωτικό οδηγό από την Αντιόχεια μέχρι την Ινδία, στο οποίο οι αποστάσεις αναφέρονται σε σχοίνους, αρχαία Αιγυπτιακή μονάδα μέτρησης που χρησιμοποιούσαν και οι αρχαίοι Έλληνες και οι Ρωμαίοι (περίπου 40 στάδια των αρχαίων Ελλήνων). Οι αποστάσεις στο έργο του Ισιδώρου αντιστοιχούν σε 4,7-5,5 χλμ ανά σχοίνον.

## Παραπομπές


Κατηγορία:Αρχαίοι Έλληνες γεωγράφοι
Φουρνώ (αποσαφήνιση)

Η ονομασία **Φουρνώ** μπορεί να αναφέρεται σε:

## Πατρώνυμα
* Ανρί ντε Φουρνώ (1785-1861), Ολλανδός στρατιωτικός.
* Αλφρέντ Φουρνώ (1860-1930), Γάλλος εξερευνητής.
* Ερνέστ Φουρνώ (1872-1949), Γάλλος χημικός και φαρμακολόγος.
* Ζαν-Κλωντ Φουρνώ (1907-1981), Γάλλος ζωγράφος.
* Σαρλί Φουρνώ (1983-), Γάλλος αθλητής του ράγκμπι.

## Τοπωνύμια
* Φουρνώ (Κρεζ), πρώην γαλλική κοινότητα του νομού της Κρεζ, στην περιοχή του Λιμουζέν, σήμερα ενσωματωμένη στο Βινταγιάκ.
* Φουρνώ (Λουάρ), γαλλική κοινότητα του νομού της Λουάρ, στην περιοχή του Ρον-Αλπ.
* Φουρνώ (Μανς, γαλλική κοινότητα του νομού της Μανς, στην περιοχή της Κάτω Νορμανδίας.
* Φουρνώ (Σαβοΐα), γαλλική κοινότητα του νομού της Σαβοΐας, στην περιοχή του Ρον-Αλπ.
* Φουρνώ Σαιν-Μισέλ, τοποθεσία στην κοινότητα του Σαιντ-Υμπέρ (Βέλγιο).
* Λε Φουρνώ, οικισμός στην κοινότητα της Σομ-Λεζ (Βέλγιο).
* Ιλό Φουρνώ, νήσο του Ινδικού Ωκεανού (Μαυρίκιος).
* Φουρνώ-ντυ-Ντιάμπλ, φυσική βραχώδης αψίδα στο Μπουρντέιγ της Ντορντόνι (Γαλλία).
* Πάρκο Λε Φουρνώ, επαρχιακό πάρκο στη Νέα Σκωτία (Καναδάς).
* Φουρνώ-λε-Βαλ, γαλλική κοινότητα του νομού του Καλβαντός, στην περιοχή της Κάτω Νορμανδίας
Αμβροσιανή βιβλιοθήκη

Η **Αμβροσιανή βιβλιοθήκη** (ιταλικά: *Biblioteca Ambrosiana*) είναι ιστορική βιβλιοθήκη και πινακοθήκη στο Μιλάνο της Ιταλίας. Ιδρύθηκε το 1609 από τον καρδινάλιο Φεντερίκο Μπορρομέο, ο οποίος έστειλε απεσταλμένους του σε δυτική και ανατολική Ευρώπη και Συρία, για τη συλλογή υλικού και τον εμπλουτισμό της βιβλιοθήκης. Ονομάστηκε προς τιμή του Αμβροσίου Μεδιολάνων, προστάτη αγίου του Μιλάνου. 

## Ιστορία

### Αρχή
Η κατασκευή του κτηρίου ξεκίνησε το 1603 και με την ολοκλήρωση του το 1609 τα πρώτα αντικείμενα που στέγασε ήταν η προσωπική συλλογή του καρδιναλίου Μπορρομέο, ο οποίος διέθεσε 15.000 χειρόγραφα και τον διπλάσιο αριθμό βιβλίων. Η πρώτα αίθουσα ανάγνωσης της βιβλιοθήκης άνοιξε στο κοινό την 8η Δεκεμβρίου του 1609, και η Αμβροσιανή βιβλιοθήκη υπήρξε η 2η δημόσια βιβλιοθήκη στην Ευρώπη μετά από τη Βιβλιοθήκη Μπόντλιαν της Οξφόρδης. Κατά την περίοδο 1611 με 1618 μεταφέρθηκε και η προσωπική συλλογή πινάκων του Μπορρομέο στο κτήριο, και έτσι δημιουργήθηκε ο πυρήνας της πινακοθήκης. 

### Μετέπειτα
Μετά τον θάνατο του καρδιναλίου το 1631, η βιβλιοθήκη απέκτησε 12 χειρόγραφα του Λεονάρντο ντα Βίντσι, συμπεριλαμβανομένου του Ατλαντικού Κώδικα. Με την πάροδο του χρόνου το κτήριο έφτασε να στεγάζει 12.000 πίνακες Ευρωπαίων καλλιτεχνών, από τον 14ο έως τον 19ο αιώνα.

Ανάμεσα στα 30.000 χειρόγραφα της βιβλιοθήκης, τα οποία ποικίλουν από ελληνικά και λατινικά, έως εβραϊκά, συριακά, και αραμαϊκά, είναι και το σπάραγμα του Μουρατόρι, απόσπασμα κειμένου το οποίο χρονολογείται στο 170 μ.Χ. και αποτελεί το πρωιμότερο παράδειγμα βιβλικού κανόνα, ενώ στην βιβλιοθήκη βρίσκεται και το πρωτότυπο του συγγράματος *[[De divina proportione]]* (*περί των θείων αναλογιών*) του Λούκα Πατσιόλι. Σημαντικό τεκμήριο που στεγάζεται στην βιβλιοθήκη είναι και το παλαιότερο γνωστό αντίγραφο του Κιτάμπ Σιμπαουαχαΐχι, βιβλίο αραβικής γραμματικής του 8ου αιώνα.

Το κτήριο υπέστη φθορές κατά τον Β´ Παγκόσμιο Πόλεμο, και επιδιορθώθηκε το 1952, ενώ έγινε εκτεταμένη ανακαίνιση την περίοδο 1990–1997.

### Πίνακες
Σημαντικοί πίνακες της πινακοθήκης είναι το *πορτραίτο μουσικού* του Λεονάρντο Ντα Βίντσι, και το *καλάθι με τα φρούτα* του Καραβάτζο.

## Σημαντικά χειρόγραφα
* Αμβροσιανή Ιλιάς, βυζαντινό εικονογραφημένο χειρόγραφο του 5ου/6ου αιώνα με θέμα την Ιλιάδα του Ομήρου
* Μεγαλογράμματο χειρ. 0135 — αποσπάσματα από τα ευαγγέλια του Ματθαίου, Μάρκου και Λουκά
* Αμβροσιανός κώδικας 435, Αμβροσιανός κώδικας 837 — πραγματεία σχετικά με το *Περὶ Ψυχῆς* του Αριστοτέλη
* Χειρόγραφα σε μικρογράμματη μορφή (ελληνικά) της Καινής Διαθήκης: 343, 344, 345, 346, 347, 348, 349, 350, 351, 352, 353, 614, 615
* Αμβροσιανός κώδικας, συλλογή 5 χειρογράφων στην γοτθική γλώσσα σχετικά με την Παλαιά και την Καινή Διαθήκη
* Εξάβιβλος, βυζαντινή νομική πραγματεία

## Παραπομπές


## Εξωτερικοί σύνδεσμοι

* Biblioteca Ambrosiana website, select English
*  (Mediolani 1906) Τόμος Α´
*  (Mediolani 1906) Τόμος Β´

Κατηγορία:Βιβλιοθήκες στο Μιλάνο
Κατηγορία:Κτίρια και κατασκευές στο Μιλάνο
Κατηγορία:Πρώην βιβλιοθήκες
Ρασίνγκ 92

Η **Ρασίνγκ 92** (γαλλικά: *Racing 92*) είναι γαλλικός σύλλογος ράγκμπι γιούνιον με έδρα το Παρίσι. Δημιουργήθηκε έπειτα από τη συμφωνία μεταξύ του αθλητικού σωματείου Ρασίνγκ Κλαμπ ντε Φρανς και της ΟΣ Μετρό να συστήσουν ένα κοινό επαγγελματικό τμήμα με την ονομασία *Ρασίνγκ Μετρό 92* (Racing Metro 92) το 2001. Έπειτα, στις 10 Ιουνίου 2015 μετονομάστηκε σε *Ρασίνγκ 92*. Είναι πολυνίκης του Πρωταθλήματος Γαλλίας, ενώ έχει κατακτήσει τίτλους στη Δεύτερη Κατηγορία αλλά και στο Κουπ ντε λ'Εσπεράνς που εντάχθηκαν στο παλμαρέ των δύο ιδρυτικών σωματείων.

Εδρεύει στο Λε Πλεσί-Ρομπενσόν στο νομό των Ω-ντε-Σεν και αγωνίζεται στο Σταντ Ολιμπίκ Υβ-ντυ-Μανουάρ στο Κολόμπ από τη σύστασή της. Πρόεδρος της ομάδας από το 2006 είναι ο Ζακί Λορεντζετί, κάτοχος του πλειοψηφικού πακέτου των μετοχών του συλλόγου μετά την αγορά του μεγαλύτερου μέρους της αθλητικής εταιρείας. Η πρώτη ομάδα αγωνίζεται στο Τοπ 14 από το 2009. Στέφθηκε πρωταθλήτρια Γαλλίας το 2016.

## Επιτυχίες

### Εγχώριες
* **[[Πρωτάθλημα ράγκμπι γιούνιον Γαλλίας|Πρωτάθλημα Γαλλίας]]**
::Πρωταθλήτρια (6): 1892, 1900, 1902, 1959, 1990, 2016
::Δεύτερη θέση (6): 1893, 1912, 1920, 1950, 1957, 1987

* **Δεύτερη Κατηγορία**
::Πρωταθλήτρια (2): 1998, 2009

* **Κουπ ντε λ'Εσπεράνς**
::Νικήτρια (1): 1918

* **Τσαλένζ Υβ-ντυ-Μανουά**
::Φιναλίστ (1): 1952

* **Τσαλένζ Ρουτερφόρντ**
::Φιναλίστ (1): 1952

### Διεθνείς
* **[[Ευρωπαϊκό Κύπελλο Πρωταθλητριών Ράγκμπι]]**
::Φιναλίστ (1): 2016

## Παραπομπές


## Εξωτερικοί σύνδεσμοι
*

Κατηγορία:Ράγκμπι γιούνιον
Κατηγορία:Ρασίνγκ Κλαμπ ντε Φρανς
Ligue Nationale de Rugby

Η **Ligue Nationale de Rugby** (LNR) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ράγκμπι γιούνιον στη Γαλλία, με αντιπροσωπεία του Υπουργείου Αθλητισμού και της Γαλλικής Ομοσπονδίας Ράγκμπι. Συστάθηκε στις 24 Ιουλίου 1998. Τα γραφεία της βρίσκονται στο 25-27 avenue de Villiers, à Paris.

Αποτελεί τη διοργανώτρια αρχή των πρωταθλημάτων Τοπ 14 (πρώτου επιπέδου κατηγορία) και Προ Ν2  (πρώτου επιπέδου κατηγορία), οι οποίες λειτουργούν με σύστημα ανόδου και υποβιβασμού.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Κατηγορία:Ράγκμπι γιούνιον